

LATVIJAS REPUBLIKA

**PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2019.gada 20.jūnijā Nr.242

(protokols Nr.7, 34.p.)

**Par zemes ierīcības projekta nekustamajam īpašumam apstiprināšanu**

Priekuļu novada dome novada izskata SIA ,,MĒRNIEKS MMR” (turpmāk tekstā –Iesniedzējs), juridiskā adrese Jāņa Poruka ielā 8, Cēsis, Cēsu novads, elektroniski iesūtītu iesniegumu (10.06.2019., Nr.3-9/2019-3386), par zemes ierīcības projekta nekustamajam īpašumam „Ainavas”, Priekuļu pagastā, Priekuļu novadā, apstiprināšanu.

Izvērtējot domes rīcībā esošo informāciju, konstatēts:

1. Nekustamais īpašums „Ainavas”, Priekuļu pagastā, Priekuļu novadā, ar kadastra numuru 4272 008 0067 sastāv no vienas zemes vienības, dzīvojamās mājas un četrām nedzīvojamām ēkām;
2. Elitai Bicānei īpašuma tiesības uz nekustamo īpašumu „Ainavas”, Priekuļu pagastā, Priekuļu novadā ir nostiprinātas Priekuļu pagasta zemesgrāmatas nodalījumā Nr.1000 0029 7997;
3. Priekuļu novada dome 2019.gada 25.aprīlī pieņēma lēmumu Nr.122, „Par zemes ierīcības projektu nekustamajam īpašumam „Ainavas”, Priekuļu pagastā, Priekuļu novadā” (prot.Nr.4, p.1.), saskaņā ar kuru paredzēts sadalīt īpašumā ietilpstošo zemes vienību ar kadastra apzīmējumu 4272 008 0067 divās zemes vienībās;
4. Priekuļu novada Priekuļu pagasta teritorijas plānojums ir pārapstiprināts Priekuļu novada domes sēdē 2009.gada 12.septembrī, protokols Nr.8, p.12.

Ņemot vērā iepriekš minēto un pamatojoties uz Ministru kabineta 2016.gada 2.augusta noteikumu Nr.505 „Zemes ierīcības projekta izstrādes noteikumi” 26. un 28. punktu, likuma „Par pašvaldībām” 21.panta pirmās daļas 27.punktu, Ministru kabineta 2015.gada 8.decembra noteikumiem Nr.698 „Adresācijas noteikumi” 9.punktu, un Ministru kabineta 2006.gada 20.jūnija noteikumiem Nr.496 „Nekustamā īpašuma lietošanas mērķu klasifikācija un nekustamā īpašuma lietošanas mērķu noteikšanas un maiņas kārtība” 16.1.punktu un Priekuļu novada domes Tautsaimniecības komitejas 2019.gada 17.jūnija (protokols Nr.7) atzinumu par lēmumprojektu, atklāti balsojot: PAR –13 (Elīna Stapulone, Aivars Tīdemanis, Normunds Kažoks, Arnis Melbārdis, Sarmīte Orehova, Aivars Kalnietis, Māris Baltiņš, Dace Kalniņa, Baiba Karlsberga, Jānis Rocāns, Jānis Mičulis, Juris Sukaruks, Ināra Roce), PRET –nav, ATTURAS –nav, Priekuļu novada dome **nolemj:**

1. Apstiprināt zemes ierīcības projektu, kas paredz nekustamajā īpašumā „Ainavas”, Priekuļu pagastā, Priekuļu novadā, ietilpstošās zemes vienības ar kadastra apzīmējumu 4272 008 0067 sadalīšanu divās atsevišķās zemes vienībās.
2. No jauna izveidotajam nekustamajam īpašumam, kas sastāv no vienas zemes vienības ar kadastra apzīmējumu 4272 008 0052 – Nr.1 zemes ierīcības projektā, piešķirt nosaukumu ,,Pūcītes, Priekuļu pagastā, Priekuļu novadā;
   1. zemes vienības ar kadastra apzīmējumu 4272 008 0052 platība 2,69 ha, vairāk vai mazāk, cik izrādīsies zemes vienību iemērot dabā;
   2. zemes vienības ar kadastra apzīmējumu 4272 008 0052 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101).
3. Atlikušajam nekustamajam īpašumam, kas sastāv no vienas zemes vienības ar kadastra apzīmējumu 4272 008 0054 – Nr.2 zemes ierīcības projektā, dzīvojamās mājas un četrām nedzīvojamām ēkām, saglabāt nosaukumu ,,Ainavas”, Priekuļu pagastā, Priekuļu novadā;
   1. zemes vienības ar kadastra apzīmējumu 4272 008 0054 platība 2,28 ha, vairāk vai mazāk, cik izrādīsies zemes vienību iemērot dabā;
   2. zemes vienības ar kadastra apzīmējumu 4272 008 0054 zemes lietošanas mērķis – zeme, uz kuras galvenā saimnieciskā darbība ir lauksaimniecība (0101);
   3. Ēkām un būvēm uz zemes vienība ar kadastra apzīmējumu 4272 008 0054 saglabājas adrese „Ainavas”, Priekuļu pagasts, Priekuļu novads;
4. Lēmumu nosūtīt elektroniski SIA ,,MĒRNIEKS MMR” un VZD Vidzemes reģionālajai nodaļai, un Vārds Uzvārds, (adrese).

Lēmumu var pārsūdzēt viena mēneša laikā no tā spēkā stāšanās dienas Administratīvās rajona tiesas Valmieras tiesu namā Voldemāra Baloža ielā 13A, Valmiera, LV – 4201. Saskaņā ar Administratīvā procesa likuma 70. panta pirmo un otro daļu, lēmums stājas spēkā ar brīdi, kad tas paziņots adresātam, bet, sūtot pa pastu – septītajā dienā pēc tā nodošanas pastā.

Pielikumā: grafiskais attēlojums uz 1 lapas.

Domes priekšsēdētāja (paraksts) Elīna Stapulone